
	IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU O
 NACRTU ODLUKE OCIJENI VODNIH USLUGA

	Naziv dokumenta
	Izvješće o provedenom savjetovanju sa zainteresiranom javnošću o nacrtu Odluke o
cijeni vodnih usluga

	Stvaratelj dokumenta, tijelo koje je provelo savjetovanje
	VODOVOD d.o.o., Stara cesta 3, Senj, OIB: 71631587007

	Razlozi za donošenje akta i ciljevi koji se žele postići
	Sukladno Zakonu o vodnim uslugama (Narodne novine broj: 66/19), Uredbi o metodologiji za određivanje cijene vodnih usluga (Narodne novine broj: 70/23) te Smjernicama za primjenu metodologije za određivanje cijena vodnih usluga od 29.12.2023., 10.05.2024. i 26.9.2025. godine donesenim od strane Vijeća za vodne usluge, Obavijesti o rokovima, dostavi podataka, donošenju novih odluka o cijeni vodnih usluga i izjednačavanju tarifa na uslužnom području 28 od 24.01.2025. pristupilo se preispitivanju postojećih tarifa vodnih usluga, sve to vezano uz ujednačavanje cijene vodoopskrbe do kojeg bi po usvojenom Akcijskom planu trebalo doći do 30.6.2026. godine. Prilikom preispitivanja cijene vodnih usluga uzeti su u obzir i  povećani troškovi poslovanja javnog isporučitelja vodnih usluga. 
Odluka o cijeni vodnih usluga bila bi u primjeni od 01.07.2026. godine. 
Savjetovanje sa zainteresiranom javnošću provodi se sukladno odredbi članka 11. Zakona o pravu na pristup informacijama (Narodne novine broj: 25/13, 85/15, 69/22) te članka 45. stavak 3. Zakona o vodnim uslugama (Narodne novine broj: 66/2019) 

	Naziv nacrta akta
	Odluka o cijeni vodnih usluga

	Objava nacrta akta 
	Službena Internet stranice VODOVODA d.o.o. https://www.vhp.hr/savjetovanje-s-javnoscu/


	Razdoblje objave nacrta akta
	Od  27.05.2026.  do  12.06.2026. godine.
Napomena: Javno savjetovanje vezano uz nacrt Odluke o cijeni vodnih usluga provedeno je od 10.04.2026. godine do 11.05.2026. godine o čemu je 18.05.2026. godine na mrežnoj stranici VODOVODA d.o.o. https://www.vhp.hr/savjetovanje-s-javnoscu/ objavljeno izvješće.
Naknadno i to dana 26.05.2026. godine regulator Vijeće za vodne usluge zatražilo je dodatni rok za javno savjetovanje u trajanju od 15. dana. Slijedom toga objavljen je dodatni rok za javno savjetovanje od 27.05.2026. do 12.06.2026. godine

	Pregled osnovnih pokazatelja uključenosti savjetovanja s javnošću
	 Zaprimljena je jedna primjedba predstavnika zainteresirane javnosti. Primjedba se ne prihvaća. 

	Ostali oblici savjetovanja s javnošću
	Nije ih bilo

	Ostali čimbenici koji se uzimaju u obzir
	Zaprimljeno je Stručno mišljenje o nacrtu Odluke o cijeni vodnih usluga od strane Vijeća za vodne usluge, Avenija Dubrovnik 10, Zagreb, KLASA: 040-01/26-28/2, URBROJ: 346-3 od dana 11.06.2026. Stručno mišljenje Vijeće za vodne usluge se prihvaća.

	Troškovi provedenog savjetovanja
	Provedba javnog savjetovanja nije iziskivala dodatne troškove




















Prilog 1. Pregledi prihvaćenih i neprihvaćenih primjedbi
	Redni broj
	Sudionik savjetovanja (ime i prezime pojedinca, naziv organizacije)
	Članak ili drugi dio nacrta na koji se odnosi prijedlog ili mišljenje
	Tekst zaprimljenog prijedloga ili mišljenja
	Status prijedloga ili mišljenja (prihvaćanje/neprihvaćanje s obrazloženjem

	1.





	Općina Karlobag
Općinski načelnik Općine Karlobag
Boris Smojver

	Članak 2. 
	Vezano na prijedlog Odluke o cijeni vodnih usluga protivimo se čl. 2 Odluke u kojemu je u odnosu na važeću Odluku o cijeni vodnih usluga izbačena odredba u kojoj je bilo navedeno da poduzeće vrši uslugu javne vodoopskrbe autocisternom za područje Općine Karlobag. Na taj način poduzeće želi navedenu uslugu proglasiti kao dodatnu djelatnost iako stanovnici Lukova Šugarja u potpunosti ispunjavaju uvjete Zakona o vodnim uslugama čl. 48. st. 1. Isto tako predmetni dio općine Karlobag logistički ispunjava uvjete jer je i dosadašnje poduzeće Crno Vrilo u svom vlasništvu imalo dvije autocisterne kojima su vršili uslugu isporuke vode. Iz opreza radi navodimo da nam je poznato i dostavljeno mišljenje Vijeća za vodne usluge vezano za upit Vodovoda Primorje o opskrbi autocisternama, a koje Uprava društva netočno interpretira na način da je navedenim mišljenjem Vijeće za vodne usluge naložilo da se ista usluga izričito pruža kao dodatna usluga i u skladu s time naplaćuje. Vijeće za vodne usluge izdalo je mišljenje na koje se sve načine može vršiti javna usluga opskrbe vodom autocisternama i uz koje uvjete a kao alternativu tek pružilo mogućnost dodatne usluge. Napominjemo da je pri spajanju stanovništvo Općine Karlobag imalo najnižu cijenu vodne usluge javne vodoopskrbe i da je zbog usklađivanja cijena na uslužnom području stanovnicima porasla cijena iste za 85%. Tada se nije ispitivalo da li su cijene ostalih komunalnih društava prevelike i opravdane već se išlo na usklađenje s najvišom cijenom kao što se ide i sada. U obrazloženju uprave zašto se ide u povećanje cijene vodne usluge vodoopskrbe jedan od razloga je usklađenje sa KD Pag jer bi u suprotnom bili 245t eura u minusu za područje tog društva. Koliko smo onda u plusu što se ostatak uslužnog područja podiže na njihovu razinu cijena? Na području Lukova Šugarja godišnje se odveze 1000 cisterni koji su ukupno s troškovima prijevoza na nivou 70t eura. Trošak samog prijevoza je još i manji. Sigurni smo da se isti može u cijelosti pokriti iz predloženog povećanja.
	Primjedba se ne prihvaća
Obrazloženje:

Skupština VODOVOD d.o.o. je na svojoj sjednici održanoj 23.09.2025. donijela, na temelju članka 45. stavka 1. i članka 23. stavak 1. Zakona o vodnim uslugama, Odluku o cijeni vodnih usluga koja se počela primjenjivati od 01.10.2025.
Sukladno točci II. navedene Odluke definirano je pružanje usluga na vodoopskrbnom području.
Među ostalim definirano je kako se na području Općine Karlobag pružaju i vodne usluge vodoopskrbe autocisternom.
VODOVOD d.o.o. zatražio je od Vijeća za vodne usluge stručno mišljenje o određivanju cijene javne vodoopskrbe cisternom. Vijeće za vodne usluge je u svojem stručnom mišljenju od 23.1.2026. istaknulo da se vodne usluge pružaju pod nediskriminacijskim uvjetima kako je i navedeno u članku 5. stavak 1. Zakona o vodnim uslugama te da stoga ukoliko se pokretna isporuka vode za ljudsku potrošnju autocisternom određuje javnom vodoopskrbom ista se primjenom načela nediskriminacije ima pružati na čitavom uslužnom području i to korisnicima koji ispunjavaju uvjete iz članka 48. stavak 1. Zakona o vodnim uslugama. Ukoliko isto nije moguće pokretna isporuka vode za ljudsku potrošnju autocisternom isključuje se iz Oduke o cijeni vodnih usluga, a pokretna isporuka vode za ljudsku potrošnju autocisternom obavlja se svim korisnicima na području gdje logističke pretpostavke postoje i to u vidu dodatne djelatnosti  iz članka 13. stavak 2. podstavak 5. Zakona o vodnim uslugama pri čemu je moguće formirati cijenu koja osigurava puno pokriće troškova po svakom prijevozu i isporuci. 
[bookmark: _GoBack]Kao što je navedeno u Javnom pozivu za sudjelovanje u postupku savjetovanja s javnošću u donošenju Odluke o cijeni vodnih usluga i Odluke o naknadi za razvoj od 27.05.2026., do povećanja cijena je došlo kako zbog ujednačavanja cijena na cijelom uslužnom području tako iz zbog povećanih troškova poslovanja te uzimajući u obzir navedene troškove društvo trenutno nije u mogućnosti odrediti pokretnu isporuku vode za ljudsku potrošnju autocisternom javnom vodoopskrbom.

	2.
	Vijeće za vodne usluge
	Mišljenje se odnosi na formalno-pravni sadržaj nacrta općeg akta
	Izvaci iz stručnog mišljenja: Molimo uskladiti nacrt Odluke prema dostavljenim Korekcijama i objašnjenjima iz Korekcije, a koje se odnose na formalno-pravni sadržaj općeg akta. 
Pregledom predloženih tarifa utvrđeno je da su omjeri između tarifa kućanstva i poslovnih korisnika unutar dopuštenih granica propisanih Uredbom o metodologiji za određivanje cijene vodnih usluga. 
Stručno mišljenje Vijeća za vodne usluge ograničeno je na formalno-pravni sadržaj nacrta općeg akta. Materijalno-pravni sadržaj općeg akta Vijeće za vodne usluge nadzire nakon stupanja općega akta na snagu (ex post nadzor).
	Mišljenje se prihvaća. 
Obrazloženje: tekst odluke usklađuje se prema Korekcijama Vijeća za vodne usluge pri čemu se ne mijenjaju predloženi iznosi cijena vodnih usluga.




Izviješće o provedenom savjetovanju objavit će sa na Internet stranici VODOVODA d.o.o. https://www.vhp.hr/savjetovanje-s-javnoscu/

U Senju, 17.6.2026.
URBROJ: 2025-3-6-03/1-26-1617-5
